הוועדה לענייני ביקורת המדינה, כנסת 25, פרוטוקול מספר 63, 2023-10-24 00:00

מיקי לוי: בוקר טוב לכולם, תודה רבה שבאתם בימים טרופים אלה

מיקי לוי:  הריני מתכבד לפתוח את הישיבה של הוועדה לענייני ביקורת המדינה בנושא דוח מבקר המדינה הכשרות ואימונים ברשות הארצית לכבאות והצלה בראי איומי הייחוס

מיקי לוי:  אני רוצה להדגיש שאנחנו לוקחים ביקורות של מבקר המדינה שניתן להשליך מהם על המצב כיום

מיקי לוי:  אתם כאן לא כדי לטרטר אתכם

מיקי לוי:  אם הדוח לא היה מהווה איזשהו ראי למצב הזה, לא הייתי מקיים אותו, אדוני הנציב, והייתי דוחה אותו למועד מאוחר יותר, אבל יש דברים שהמדינה צריכה לברר, מה הממשלה עשתה לאור ההערות וההארות של משרד מבקר המדינה

מיקי לוי:       הרשות הארצית פועלת לשם הצלת חיי אדם, רכוש, הגברת בטיחות באש, כיבוי דליקות, מניעת דליקות, ואני מניח שאתם יותר מקצוענים ממני ויכולים להרחיב בעניין הזה

מיקי לוי:  המדינה נמצאת במצב מלחמה והעורף האזרחי הוא חזית לוחמה כיום

מיקי לוי:  אתם משולבים כמעט בכל גזרה אפשרית

מיקי לוי:  העורף נמצא תחת אש ורקטות

מיקי לוי:  חווינו פגיעה ישירה בבתים מאוכלסים והסכנה להתלקחות הינה מיידית, מוחשית

מיקי לוי:  סכנה קיימת ואף אולי יותר במפעלים המחזיקים חומרים דליקים

מיקי לוי:       אנחנו בדיון הזה מבקשים לבחון את היערכות מערך הרשות לאור המצב בו אנחנו נמצאים כיום בהתייחס לנקודות הביקורת שעלו בשנת 2021

מיקי לוי:  על הביקורת מוטלת החובה והאחריות להבטיח את רמת הכשירות של לוחמי האש, את תפקידיהם

מיקי לוי:  אני תיכף אבקש כמה נושאים שאנחנו עברנו ואני אדגיש אותם

מיקי לוי:  מתוקף התפקיד שלכם אתם אמורים להיות ערוכים למצבים האלה

מיקי לוי:  אני מבקש שמישהו מכם ירשום או אתם מספיק מעורים כדי לתת לנו תשובות

מיקי לוי:       נקודות הביקורת: איוש משרות של לוחמי אש ומפקדים - מתוך 2,289 משרות שנועדו לתפקידים מבצעיים ביולי 2020 היו מאוישים בפועל 1,641 משרות של לוחמי אש ומפקדים, זה כ-72% מהמצבה

מיקי לוי:  אני מבקש לדעת מה המצב כיום

מיקי לוי:  מדדי כשירות מבצעית של לוחמי האש, האם נכנסו לתוקף מדדים מחייבים לכשירות והאם הוטמעו? פערים בין התכנון לביצוע של פעולות ההדרכה - נכון לדצמבר 2020 בוצעו רק 70% מפעולות ההדרכה שהיו צריכים לבצע לוחמי אש באותה תקופה

מיקי לוי:  אני יודע שבשנים האחרונות הרשות, לא רוצה להגיד לא הצליחה לממש את תוכנית האימונים, אבל אנחנו נשמח לשמוע איפה אתם עומדים עם נושא האימונים שאתם קבעתם כהכרחי להביא את הלוחמים לכשירות מבצעית

מיקי לוי:       תחקירים - בתחקירי הרשות עולים פערים מבצעיים המחייבים מתן מענה באמצעות הדרכות ואימונים

מיקי לוי:  גם על זה אני מבקש לשמוע

מיקי לוי:  ליקויים ברמת הכשירות המקצועית - בכמה תחומים נמצאו ליקויים ברמת הכשירות המקצועית של לוחמי האש, בתחומים כגון כיבוי אש וחילוץ בתווך התת-קרקעי

מיקי לוי:  האם כבר יש תשובות לעניין הזה? כיבוי וחילוץ ממבנים רבי קומות, כיבוי אש במערכות לייצור אנרגיה, טיפול באירועים חומרים מסוכנים, בחילוץ

מיקי לוי:  היה אירוע לא מזמן שהיה חוסר באמצעי כדי להציל את אותו אדם שנשרף

מיקי לוי:  חילוץ ממעליות

מיקי לוי:  כל הדברים האלה מאוד רלוונטיים לימים אלה

מיקי לוי:      תחום כיבוי אש והצלה מתווך תת-קרקעי - למיטב הבנתנו לא הוכנה תוכנית שתיתן מענה מבצעי בכל הנוגע לאירוע חירום כולל שריפה בתוך תת-קרקעי, ובתוך זה מנהרות רכבת, מגרשי חניה תת-קרקעיים

מיקי לוי:  האם בוצעו אימונים? האם יש איזה מתקן שמדמה אירוע מן הסוג הזה? יש עכשיו מנהרות במדינת ישראל עם מאות ואפילו מעל 1

מיקי לוי: 5–2 קילומטרים

מיקי לוי:       תחום כיבוי אש במערכות לייצור אנרגיה

מיקי לוי:  הניסיון המבצעי והידע של לוחמי האש בתחום מערכות לייצור אנרגיה הוא היה חסר ונדרשת בו השלמה בדרך של אימונים, תרגול והכשרות

מיקי לוי:  מעליות - מדצמבר 2015 לא התקיימו הכשרות לוחמי האש כממונים על חילוץ מתוך מעליות

מיקי לוי:  תפיסות ההפעלה בתחום ההדרכה - טרם אושרו תפיסות הפעלה של חטיבת תורה והדרכה במכללה, ומתקן הסימולטור על פי התפקידים השונים, תחומי אחריות, תהליכי עבודה

מיקי לוי:  יש לנו הרבה מאוד עבודה

מיקי לוי:  אני מניח שתיכף מבקר המדינה יעלה נושאים שאני לא העליתי, אלא לקחתי רק את הנושאים היותר מרכזיים שהם רלוונטיים לימים אלה, לזמן חירום

מיקי לוי:  חלילה אם תיפתח אש מהצפון, כל הדברים האלה רלוונטיים גם לדרום וגם לצפון

מיקי לוי:       בבקשה מבקר המדינה, ושוב תודה רבה שבאתם בימים טרופים אלה

מיקי לוי:  אני מאוד מעריך אתכם

מיקי לוי:  הביקורת היא לשם הביקורת על הביצוע ולא לנגח ולא כלום

מיקי לוי:  אנחנו רוצים לוודא שמדינת ישראל מוכנה בתחום שלכם, ואם היא גם לא מוכנה בתחום שלכם, תגידו לא מוכנה, לא קיבלנו, לא עשינו, וזה בעיה של הוועדה לביקורת המדינה שממונה על ביצוע של הרשות המבצעת, של הממשלה, האם נתנו לכם את כל האמצעים ואת כל האפשרויות כדי לענות על הצרכים שמופיעים בדוח מבקר המדינה

מיקי לוי:      בבקשה, מבקר המדינה

הילה אור: תודה רבה, בוקר טוב לכולם

הילה אור:  אז באמת כמו שאמר היושב-ראש, הדיון הזה הוא לא דיון שגרתי על דוחות של מבקר המדינה כפי שאנחנו עושים בימים רגילים

הילה אור:  הביקורת בנושא הכשרות ואימונים ברשות הארצית לכבאות והצלה נעשתה בשנת 2020, לפני שלוש שנים

הילה אור:  אנחנו לקחנו את ממצאי הדוח וגזרנו מהם רק את הפערים שנכון יהיה להסתכל עליהם בראי האיומים הפוטנציאליים שעומדים לפתחינו בימים אלה

הילה אור:  בראייתנו החשיבות של הדיון הזה היא בבחינה צופה פני עתיד של הפערים האלו, וגם לשמוע מאנשי מערך הכבאות על החסמים ועל איך אפשר לצמצם אותם

הילה אור:       (הצגת מצגת)     כפי שאמרתי, תקופת הביקורת הייתה בשנת 2020

הילה אור:  הנתונים שהובאו באותה תקופה ונכונים וכתובים בדוח הם נכונים ל-2018, 2019, 2020

הילה אור:  אנחנו מניחים מטבע הדברים שיתכן שדברים השתנו, שהנתונים עודכנו, שהרשות פעלה כדי לגשר על הפערים, אבל מה שאנחנו מביאים כאן נכון ל-2020

הילה אור:      הנושאים שנבדקו, התייחסנו לכשירות המבצעית של לוחמי האש

הילה אור:  התייחסנו לצורך במדדים מחייבים בכל מה שקשור לכשירות מקצועית, כשירות גופנית וכשירות רפואית

הילה אור:  במערך ההכשרות והאימונים התייחסנו לאחריות, לתכנון ולתפיסת ההדרכה שיש ברשות

הילה אור:  התייחסנו לתכנון של תוכניות האימונים וההכשרות וגם לביצוע שלהם, הבאנו נתונים, ולמתארים ספציפיים שנכנסנו אליהם כפי שציין היושב-ראש ואני אחר כך אפרט אותם בהמשך

הילה אור:  יש לנו גם פרק על מערכת יחסי העבודה ברשות

הילה אור:      קצת נתוני מפתח

הילה אור:  כפי שאומרת כותבת הדוח, אנחנו מתייחסים לתרחיש הייחוס

הילה אור:  התרחיש בנוי מחלק של שגרה וחלק של חירום

הילה אור:  בשגרה אנחנו מדברים על שריפות, חילוצים מתאונות דרכים וכו', ותרחיש החירום מתקשר גם לתרחיש הלאומי שמדבר על אירועי טרור ומלחמה

הילה אור:  הוא בעצם קובע בין היתר גם זמני תגובה אופטימליים שהם בעצם זמן ההגעה הרצוי כדי למנוע אבדות בנפש, והזמן הזה כפי שקבוע בתרחיש הייחוס הוא זמן תגובה של 11 דקות

הילה אור:  אנחנו מביאים בדוח שלנו נתונים כפי שהיו נכונים ב-2020 על מספר תחנות הכיבוי

הילה אור:  כמובן שהתרחיש גוזר את בניין הכוח וממנו כמה תחנות דרושות, כמה לוחמים דרושים ומפקדים, כמה אמצעים ומשאבים אחרים

הילה אור:  כפי שאתם רואים כאן, הבאנו את הנתונים, כמה לוחמים חסרים, כמה תחנות כיבוי והכיסוי שלהם

הילה אור:  התייחסנו לאחוזי הביצוע של פעולות ההדרכה, 70% באותה תקופה

הילה אור:  הראינו גידול במספר לוחמי האש שנפצעו משנת 2017 עד 2019 וכן נתונים על אירועי חומרים מסוכנים

הילה אור:       אם ניכנס פנימה לפרק שלנו על איומי הייחוס ועל כוח אדם ומשאבים, באמת כפי שאמר היושב-ראש, הראינו 72% של איוש

הילה אור:  מתוך 2,289 משרות היו מאוישות בפועל רק 1,641

הילה אור:  התייחסנו למספר תחנות הכיבוי שמכסות רק כמחצית מהאזור האורבני בזמן התגובה הרצוי של 11 דקות

הילה אור:  באותה תקופה הייתה טיוטה של תוכנית רב-שנתית (תר"ש) לשנים 2019 עד 2023 ואז עדיין לא אושרה, אבל התייחסנו לזה שגם אם היא תאושר, עדיין יחסרו מספר רב גם של לוחמים, גם של תחנות כדי להגיע לבניין הכוח הנדרש

הילה אור:       בתרשים כאן אנחנו יכולים לראות את ההתייחסות בעצם של ההתעצמות, ההתפתחות של כוח האדם והאמצעים לאורך השנים מערב הקמת הרשות

הילה אור:  אחר כך יש לנו התייחסות למה שקורה בתר"ש בשנים 2013 עד 2018, התר"ש הקודמת בעצם

הילה אור:  העמודה הסגולה מייצגת את הנתונים נכון לזמן הביקורת

הילה אור:  העמודה האדומה מייצגת את היעד לאור הצעת התר"ש שלא אושרה אז, 2019 עד 2023, והעמודה הצהובה בעצם היא היעד הרצוי כפי שהוגדר בתרחיש הייחוס שנקבע באוקטובר 2018

הילה אור:       אנחנו רואים שבמהלך השנים היה גידול בכוח האדם ובאמצעים והפערים צומצמו

הילה אור:  נכון למועד הביקורת לפני שלוש שנים עדיין היה פער מול תרחיש הייחוס

הילה אור:  זה שיקוף המצב של 2020

הילה אור:  כאן ניתן לראות את ההמלצות שלנו גם לשר לביטחון לאומי וגם לרשות בקשר לצמצום הפער בין התר"ש לבין בניין הכוח הדרוש

הילה אור:  אנחנו מתייחסים גם למצבת כוח האדם וההשפעה על הכשירות המבצעית של הרשות לתת באמת מענה מיטבי

הילה אור:       כבאים כתומים - כאן אנחנו בעצם נכנסים לנושא של אזור חירום

הילה אור:  כבאים כתומים הם בעצם חיילי מילואים של פיקוד העורף שבזמן חירום מגויסים לעבות את מערך הכבאות לצורך התמודדות עם אירועים מרובים, גם שריפות, גם חילוץ וחומרים מסוכנים

הילה אור:  אנחנו מראים שבעת חירום 16% מכוח האדם מתבסס על מערך הכבאים הכתומים, ולמרות שתקן הכבאים האזרחיים גדל, התקן של הכבאים הכתומים לא השתנה נכון לתקופת הביקורת

הילה אור:  אז כלל 1,140 כבאים כתומים בתקן למרות שההנחה היא שבזמן חירום יוכלו להשתמש רק בכ-60% מהתקן, בערך כ-700 כבאים כתומים

הילה אור:  אנחנו הצענו לבחון את הנושא הזה ולראות איך ניתן לצמצם את הפערים

הילה אור:       מכאן אני נכנסת למתארי אירועים ספציפיים שאנחנו חשבנו שנכון להראות אותם בימים אלו ולהתייחס אליהם

הילה אור:  אנחנו מדברים על תווך תת-קרקעי

הילה אור:  אירוע חירום בתווך תת-קרקעי כפי שניתן להעריך הוא אירוע מורכב

הילה אור:  הוא עלול לסכן לא רק את הלכודים, גם את כוחות ההצלה ולכן ברור שדרוש גם מוכנות וכשירות ברמת הכוחות, גם ברמת התרגול מול גופים אחרים, כוחות אחרים שידברו בשפה אחת

הילה אור:  אנחנו הראינו שיש פערים גם במוכנות

הילה אור:  לא התקיים אז תרגיל לאומי

הילה אור:  לא הייתה תוכנית אב לתרחיש אסון תעבורה או רכבות

הילה אור:  המלצנו בעצם לתקן את הדבר הזה

הילה אור:  התייחסנו גם למתקן אימונים שהיה אמור לדמות תווך תת-קרקעי שעדיין לא היה, לכן ההכשרה הייתה עיונית בלבד

הילה אור:      מתאר אחר זה עניין של בניינים רבי קומות

הילה אור:  בשנים האחרונות יש מגמה ברורה של צמיחה ובנייה לגובה

הילה אור:  יש יותר ויותר בניינים שעולים על 20 קומות

הילה אור:  הבאנו נתונים על כלי גובה

הילה אור:  42 כלי גובה סך הכול שנותנים מענה לגבהים שונים, אבל ברור שחילוץ לכודים בקומות עליונות באירועים כאלה הוא הופך להיות מורכב עד בלתי אפשרי

הילה אור:  גם על תפיסת ההפעלה הערנו

הילה אור:  אז היא לא הייתה מעודכנת והמלצנו לתקף אותה ולקדם את ההכשרות בתחום הזה

הילה אור:       מתאר נוסף זה עניין של חומרים מסוכנים

הילה אור:  הראינו את המספרים ואת השיעור שלהם בתוך כלל האירועים

הילה אור:  אמנם רק 9

הילה אור: 5% ורוב האירועים היו קלים יחסית באותה תקופה, של דליפות של גז בדירות, אבל פוטנציאל הנזק באירועים האלה בהקשר של אובדן חיים הוא מאוד גדול ולכן ראינו חשיבות בהדגשה של ההיערכות, הידע, האימונים והתרגילים בנושא הזה

הילה אור:      כאן ניתן לראות תרשים שמסכם את כלל המתארים

הילה אור:  התייחסנו שם לחמישה תחומים עיקריים שדיברתי עליהם גם, מנהרות, מבנים רבי קומות

הילה אור:  התייחסנו בדוח גם למערכות של ייצור אנרגיה בתחום החומ"ס וחילוץ ממעליות

הילה אור:       מבחינתנו אנחנו רואים בסיכום של הדברים האלה, ברשות אחראית להצלת חיים גם בעת שגרה וגם בעת חירום

הילה אור:  היא נאלצת תמיד להתמודד עם אירועים שהם חריגים גם בעוצמה שלהם, גם בהיקף שלהם וזה מחייב את הכוחות להיות בכוננות מאוד גבוהה

הילה אור:  בימים האלה הדבר הזה מקבל משנה תוקף

הילה אור:  אנחנו סבורים שהרשות מהווה נדבך מרכזי בתוך כלל הגופים שנדרשים להתמודד עם איומי הייחוס ושצריך לוודא שהיא תהיה מסוגלת למלא כראוי את התפקיד שלה

מיקי לוי: תודה רבה

מיקי לוי:      הממ"מ בכנסת ביצע איזושהי סקירה בנושא הזה של כוח אדם

מיקי לוי:  בבקשה

נלי כפיר: תודה

נלי כפיר:  בעצם אני אתייחס לכמה נקודות שכבר הוזכרו

נלי כפיר:  אנחנו פרסמנו מחקר נכון ליולי 2023

נלי כפיר:  הנתונים שלנו מתייחסים גם למה שהוצג בדוח המבקר שהתייחסתם אליו

נלי כפיר:  אני יכולה להתייחס לנושא של כוח אדם

נלי כפיר:  בעצם נכון ליולי 2023 לפי מידע שנמסר לנו מכב"ה, תרחיש הייחוס קבע מספר של 3,366 לוחמי אש

נלי כפיר:  נכון לרגע הוצאת המסמך יש פער בינו לבין התקן שקבע כב"ה, של 29%

נלי כפיר:  כמו כן יש פער בין התקן שקבע כב"ה לבין המצבה, בין לוחמי האש שכיום נמצאים בארגון, פער של 21%

נלי כפיר:  סך הכול הפער שנמצא בין תרחיש הייחוס לבין המצבה הוא פער של 43%

נלי כפיר:  במספר לוחמים זה 1,460 נכון לרגע כתיבת המסמך

מיקי לוי: מתי נכתב המסמך?     

נלי כפיר: יולי 2023

נלי כפיר:       בנושא ההכשרה שגם צוינה בדוח מבקר המדינה שעימה סיימתם את הדברים, אנחנו קיבלנו מידע מכב"ה על תכני ההכשרה, אבל לא קיבלנו התייחסות לפערים או לחסמים שיכולים להיות בעצם לריענון התקופתי, ומכאן שלא היה לנו בעצם מספיק מידע להתייחס לליקויים בתכני הכשרה

נלי כפיר:  מה שכן קיבלנו זה נושאים באמת שיותר קשורים לאימוני כשירות מקצועית ומדדים

נלי כפיר:  בנוגע לבדיקות רפואיות אני יכולה להגיד שהמצב נכון ליולי 2023 היה עדיין של היעדר בדיקות רפואיות תקופתיות מחייבות ללוחמי אש

נלי כפיר:  זה נושא שכבר הופיע בדוח מבקר המדינה וטרם הוסדר

נלי כפיר:  גם הנושא של חובת אימוני כושר זה נושא שכבר עלה וטרם הוסדר לבדיקה האחרונה שעשינו

נלי כפיר:       נושא גיל הפרישה - כרגע לוחמי אש, גיל הפרישה הוא 67 שנים

נלי כפיר:  היו דיונים על הקדמת גיל הפרישה, להתאים אותו יותר לגילאי הפרישה של כוחות הביטחון האחרים

נלי כפיר:  הנושא הזה טרם הוסדר עדיין

נלי כפיר:  אלה עיקרי הדברים שקשורים לכוח אדם ולכשירות

נלי כפיר:  נשמח לענות על שאלות

מיקי לוי: תודה רבה

מיקי לוי:      אנחנו נעביר את רשות הדיבור לרשות עצמה

מיקי לוי:  ראש אג"מ, אתה רוצה להתחיל? אתה רוצה להעביר לאנשיך?      

ניסים ואטורי: אני אתחיל

ניסים ואטורי:  אם אפשר רק להקרין את המצגת שלנו

ניסים ואטורי:  שמי ניסים טוויטו ואני משמש כראש אג"מ מזה כשנה וחצי

ניסים ואטורי:  לפני כן כמפקד מחוז ירושלים כשלוש שנים

ניסים ואטורי:  בין היתר אני אמון גם על הפעלת הכוח, גם על בניין הכוח וגם על התכנון האסטרטגי של המערך

ניסים ואטורי:  כולם מבינים שאסון הכרמל הוא היה המחולל אולי לאחת הרפורמות המוצלחות יותר בעשורים האחרונים במדינת ישראל, והמעבר שלנו מגוף מבוזר של רשויות ואיגודי ערים הפכנו לארגון לאומי, היררכי, פיקודי תחת מטריה אחת אחידה של בניין והפעלת הכוח

ניסים ואטורי:       אני באמת רוצה לפתוח את ההתייחסות שלנו מהמקום שאתה פתחת ודיברת על איומי הייחוס וכמה זה רלוונטי בימים אלו

ניסים ואטורי:  אני אגיד שעם פרוץ המלחמה באותה שבת מצא את עצמו מערך הכבאות בקו הראשון של חזית הלחימה, אם זה ביישובי העוטף שם ספגנו בין הראשונים את האבדות הראשונות של חמישה ממיטב לוחמנו כבר בשעות הראשונות, ולא רק בעוטף, גם בעומק המדינה באותם אתרים וזירות שנפלו רקטות ושם פעלו לוחמי האש

ניסים ואטורי:       סך הכול המערך עבר מהר מאוד משגרה לחירום

ניסים ואטורי:  באופן טבעי זה ה-די

ניסים ואטורי: אן

ניסים ואטורי: איי שלו

ניסים ואטורי:  בשונה מגופים אחרים הוא יודע לעבור מאפס ל-100 בדקות בודדות

ניסים ואטורי:  למד"א יש שעת זהב, לצה"ל יש לא מעט שעות עד שמבשיל המודיעין, ולכב"ה יש דקות בודדות כדי להיכנס למוד מבצעי

ניסים ואטורי:  בעניין הזה הייתי רוצה לשרטט בהקשר של איום הייחוס את ארבעת המעצבים האסטרטגים וזה בהקשר ישיר לדוח שהפצתם, שהם באמת היום נקודת הייחוס שלנו

ניסים ואטורי:  הדבר הראשון זה האיום הרקטי - יותר עוצמתי, יותר מדויק עם פוטנציאל נזק הרבה יותר גדול

ניסים ואטורי:       הייתי רוצה להגיד שלושה משפטים

ניסים ואטורי:  זה המערך היחידי בעולם שנלחם באש תחת אש

ניסים ואטורי:  אין דבר כזה בעולם, מערך של לוחמי אש תחת אש בזירת מלחמה

ניסים ואטורי:  אנחנו רואים את זה לא רק בעוטף

ניסים ואטורי:  גם באירועי "שומר חומות" לא קיבלו בכל מקום את לוחמי האש בדגלים לבנים

ניסים ואטורי:  אנחנו פעלנו בסביבה עוינת תחת אש

ניסים ואטורי:  המערך הזה זה המערך היחידי שנכנסים להילחם באש עם כבאיות ממוגנות

ניסים ואטורי:  אין דבר כזה בעולם

ניסים ואטורי:  בעניין הזה הייתי אומר שסביבת הלחימה היא מאוד ברורה לנו והדבר הזה הולך ומתפתח במערך

ניסים ואטורי:  עובדתית לוחמי האש היום גם ממוגנים, גם חמושים

ניסים ואטורי:  במסגרת הכשירויות שלנו גם צריכים היום להתמודד, אני לא ארחיק, אבל בהגנה על צוותי הלחימה

ניסים ואטורי:  זה בזירה המלחמתית

ניסים ואטורי:      בהקשר של משבר האקלים, זה המחולל או המעצב השני, זה כבר לא ויכוח של אנשי אקדמיה ולוביסטים פה בכנסת

ניסים ואטורי:  זה פותח את כל מהדורות החדשות

ניסים ואטורי:  אין מקום בטוח יותר על הגלובוס לא בשיטפונות, לא בהצפות, לא בשריפות הענק

ניסים ואטורי:  אין מקום בטוח על הגלובוס אבל לא רק בגלובוס, גם אצלנו, עיין ערך נחל צפית, עיין ערך האירוע באילת עם ההרוגים, שריפות הענק בהרי ירושלים, הגעתון, ויש עוד הרבה מאוד דוגמאות

ניסים ואטורי:  בהקשר הזה הייתי אומר, אנחנו מבינים היטב, לא בטוח שכולם מבינים, מערך הכבאות זה הצבא של משבר האקלים

ניסים ואטורי:  אין מישהו אחר

ניסים ואטורי:  אין מישהו אחר שיודע לכבות שריפות

ניסים ואטורי:  המשטרה, לעיתים הצבא יכול להחליף

ניסים ואטורי:  אדוני היושב-ראש היה מפקד מחוז ירושלים

ניסים ואטורי:  אתה בעוטף, ובהינתן מציאות של טרור בודדים אז ידעו להוציא את מג"ב, להכניס אותו פנימה לירושלים, להכניס שם צבא

ניסים ואטורי:  לנו אין תחליף

ניסים ואטורי:  זה הגוף היחידי שיודע לכבות שריפות וכך צריך להתייחס אליו

ניסים ואטורי:  אנחנו רואים אותו כצבא של משבר האקלים

ניסים ואטורי:       הדבר השני, גם התייחסו לזה במבקר, זה תהליך האורגניזציה וכל מה שקורה במטרופולינים

ניסים ואטורי:  תשתיות המדינה הולכות ומתפתחות

ניסים ואטורי:  איתם אנחנו רואים גם התפתחות עירונית שלא הכרנו בשנים קודמות, רכבות, תווך תת-קרקעי, גורדי שחקים, עירוב שימושים

ניסים ואטורי:  באותו קומפלקס אנחנו רואים מגורים, מסחר, בתי אבות ולמעלה איזה בריכת אינפיניטי שמחזיקה חומרים מסוכנים

ניסים ואטורי:  זאת המציאות החדשה וכך אנחנו מתרגמים את העניין הזה להקשרים של בניין הכוח והפעלתו

ניסים ואטורי:  הייתי אומר שהמחולל או המעצב הרביעי זה אותה מהפכה טכנולוגית בדגש על האנרגיה המתחדשת

ניסים ואטורי:  העולם שאנחנו חיים בו משתנה בקצב מסחרר, בטור הנדסי כמו שאנחנו קוראים לו

ניסים ואטורי:  בעניין הזה אנחנו ערים להתפתחויות שמשפיעות על כב"ה, אוטובוסים במימן, רכבים חשמליים שהפך להיות בעיה עולמית, מאגרי אנרגיה, אופניים חשמליים

ניסים ואטורי:  כל אלה מחייב התאמה של המבנה הארגוני של מערך הכבאות לאתגרים החדשים

ניסים ואטורי:  בעניין הזה זה דורש כיס עמוק

ניסים ואטורי:  צריך לקרוא לילד בשמו

ניסים ואטורי:  אם המדינה רוצה מענה שמתאים לתרחיש הייחוס צריך לתת לזה מענה

ניסים ואטורי:       אתם הצגתם את התקן שנדרש לתרחיש הייחוס

ניסים ואטורי:  תרחיש הייחוס מ-2018 הולך ומתפתח ומשתנה

ניסים ואטורי:  אנחנו כבר לא מדברים על כמות שריפות, השריפות שדיברנו אז

ניסים ואטורי:  אנחנו מדברים על מספר זירות

ניסים ואטורי:  אנחנו מבינים היום שאל מול תרחיש הייחוס, אני אקרא לילד בשמו, אנחנו ארגון רזה

ניסים ואטורי:  טייסת הכיבוי לא נותנת מספיק מענה לשלוש שריפות ענק, וכשהאיום משתנה ומדברים כבר על התלכדות זירות, וראינו את זה באירועים האחרונים, בסוף מה התוצאה של התלכדות זירות? אז אנחנו נפגוש יותר הצתות

ניסים ואטורי:  אנחנו ראינו את זה ב"שומר חומות"

ניסים ואטורי:  האיום הרקטי, לפחות אני אומר את זה בזהירות רבה כי אין פה חקר ביצועים, זה ממש נתון שטחי

ניסים ואטורי:  אנחנו רק בתחילת המלחמה

ניסים ואטורי:  אנחנו מבינים שכמעט 30% מהנפילות מחוללים שריפות

ניסים ואטורי:  זה היקפים משמעותיים ביותר, וזה בלי שנפתחה הזירה הצפונית כשאנחנו יודעים שזה עולם אחר בכל מה שנפגוש

מיקי לוי: אני מתנצל שאני מפריע לך

מיקי לוי:  אני רק זורק לחלל האוויר

מיקי לוי:  בתפקידי הקודם כיושב-ראש הכנסת ביקרתי ביקורי עבודה בכמה וכמה ערים, בירות באירופה

מיקי לוי:  מכיוון שכמו שתיארת, שהאיומים הם גלובליים בעולם החדש עקב שינויי מזג האקלים, קיימתי שיחות עם ראשי פרלמנטים על כך שאירופה פלוס מדינת ישראל יתאחדו בנושא השריפות אחרי השריפה הגדולה ביוון שכילתה כפרים שלמים, ויקימו טייסת או באירופה יחנו בשני מוקדים טייסות עם מטוסים הרבה יותר גדולים ועם אמצעים הרבה יותר גדולים ואז העלויות לכל מדינה היא חלק יחסי

מיקי לוי:  תחשוב רגע שבאירופה חונים 120 או 180 מטוסים עם כמה מטוסים גדולים ותוך שלוש-ארבע שעות מרגע קריאה 50–60 מטוסים נמצאים כאן בו זמנית

מיקי לוי:  אנחנו ניתן את החלק היחסי שלנו בעלות הכוללת עם טייסים שלנו

מיקי לוי:       הגשתי תוכנית מאוד מוסדרת בעניין הזה

מיקי לוי:  לצערי הממשלה התפרקה וזה לא יצא אל הפועל

מיקי לוי:  אם אני צריך לתת חלק יחסי עם 30 מדינות באירופה, הכסף הוא כסף קטן

מיקי לוי:  10 מיליון דולר זה כסף קטן

מיקי לוי:  30 מיליון דולר זה כסף קטן

מיקי לוי:  הייתי סגן שר האוצר

מיקי לוי:  אני אומר לך, זה כסף קטן כשתקציב המדינה הוא 462 מיליארד שקל

מיקי לוי:  זה תקציב קטן שנותן תשובות

מיקי לוי:  אותו דבר מפה

מיקי לוי:  יש יוון, קפריסין

מיקי לוי:  אם אתה מחלק את אירופה לשניים, שתי טייסות

מיקי לוי:  אני לא עושה תכנון

מיקי לוי:  אני לא מבין כמוכם, אבל נגיד אחת בסביבות יוון והמדינות מסביבה ואחת בחלק הצפוני יותר ששם יש פחות - - -      יש מדינות שזה לא בתוך המשרד לביטחון פנים או ביטחון לאומי אלא יש משרד לנושא יערות וזה חונה במשרד של היערות

מיקי לוי:  לקיים פה איזשהו כנס של שלושה-ארבעה ימים, כנס מקצועי שאחר כך יעשו שולחנות עגולים ויקבעו כללים יחד עם האיחוד האירופי שהוא איחוד חזק מאוד ואנחנו נצטרף אליו

מיקי לוי:  גם מצורפים לאיחוד בכמה וכמה נושאים כלכליים

מיקי לוי:  הצגתי את זה גם לראש הממשלה

מיקי לוי:  כולם התלהבו

מיקי לוי:  אחרי שגם הנחתי את הבסיס לתוכנית הזאת בכמה פרלמנטים שביקרתי בהם במסגרת תפקידי באירופה, תמיד מול עיניי זה הכרמל ומול עיניי אחר כך היה האירועים הקשים מאוד ביוון

מיקי לוי:  נמחו שם כפרים שלמים מעל פני האדמה

מיקי לוי:  הנזק הכלכלי הוא נזק אדיר

מיקי לוי:  הוא פי אלפים יותר מאשר אותה מדינת יוון או אנחנו נשקיע בקניית מטוסים שיקיימו תרגול משותף, מקורות מים למילוי, כל מה שצריך

מיקי לוי:  אפשר לפתח

מיקי לוי:  זה לא יצא אל הפועל

מיקי לוי:  זה מאוד חבל בעיניי

מיקי לוי:  זה התחיל לזוז והממשלה התפרקה לצערי, אבל אני זורק לכם את זה לחלל, אולי מישהו פעם אחת ירים את הכפפה

מיקי לוי:  אולי כשאני אהיה עוד פעם באיזושהי נקודה שאני אוכל לשנות

מיקי לוי:  זה חלק מהדברים שבוערים בי לשנות

מיקי לוי:  אני מבין את תרחישי האיום, אני מבין את תרחישי הייחוס, אני מבין את הסכנות לפתחה של כל מדינה, לא רק לפתחה של מדינת ישראל

מיקי לוי:  לנו יש סכנות הרבה יותר גדולות, כי כמו שציינת, האיום הטילי מה שנקרא מגדיל את הסכנה במדינת ישראל פי כמה וכמה

מיקי לוי:  זרקתי את זה לחלל, אולי פעם יחד נצליח לשנות את זה

ניסים ואטורי: קודם כל אני רוצה להגיד שהרעיון הזה הוא מעולה, הוא מצוין והוא עולה גם בקנה אחד עם מדיניות הנציב שתיכף אני אגיד ממש בשני משפטים - - -      

מיקי לוי: אני מתנצל שאני מפריע לך, אני לא נוהג לעשות את זה

מיקי לוי:  השר הקודם מינה כבר צוות להזמין את כל האורחים לארץ ולקיים כאן כנס התנעה בנושא הזה

מיקי לוי:  אם היינו עושים את זה, אולי היינו היום במקום אחר

מיקי לוי:  אתם מקצוענים

מיקי לוי:  אני לא יודע כמה צריך הליקופטרים, כמה צריך מטוסים קלים, כמה צריך טנקרים כאלה, אבל כש-30 מדינות שמות כסף, זה הופך להיות כסף קטן

מיקי לוי:  התוצאה שאתה אחר כך מקבל ביכולות ובאמצעים היא גדולה עשרות מונים

ניסים ואטורי: אני אומר שזה עולה בקנה אחד עם מדיניות הנציב, ואני אגיד לך עוד דבר אחד

ניסים ואטורי:  מהאירועים האחרונים שאירעו בעולם, אף מדינה לא יודעת להסתדר לבד

ניסים ואטורי:  היוונים ביקשו סיוע בין-לאומי, הטורקים ביקשו סיוע בין-לאומי

ניסים ואטורי:  הפורטוגלים, הספרדים וכן הלאה, וגם האמריקאים, כמה שהמעצמה הזו גדולה

ניסים ואטורי:  שבועות שלמים שריפות ענק בקליפורניה

ניסים ואטורי:      לעצם העניין, בהקשר הזה המדיניות של הנציג מאוד ברורה

ניסים ואטורי:  אנחנו מבינים את גודל השעה והנחה להדק את יחסי הגומלין בדגש למדינות אגן הים התיכון, כי אז יש לזה שני בנפיטים, האחד בהיבט של המימד הגיאוגרפי ויכולות להגיע לפה יחסית מהר מאוד, והדבר השני, יש להם באמת זרוע אווירית מרשימה אז אנחנו מנסים עכשיו להדק עם הטורקים יחד עם היוונים, יחד עם הקפריסאים, ולסכם את העניין הזה באיזשהו הסכם

ניסים ואטורי:  לאחרונה גם רח"ט תוה"ד פה מקדמת ניסיון לקדם בשנה הבאה כנס בין-לאומי בעניין הזה

ניסים ואטורי:  זה מאוד מתחבר למה שאתה אמרת

מיקי לוי: התשובה למה שאמרת כדי להרים את זה קצת זה האיחוד האירופי

מיקי לוי:  למדינת ישראל יש שגריר באיחוד האירופי

מיקי לוי:  האיחוד האירופי, הנשיאה שלו הייתה כאן בביקור כשאני הייתי בתפקידי הקודם כיושב-ראש

מיקי לוי:  יש לנו על מה לדבר איתם

מיקי לוי:  כשאתה מדבר עם האיחוד אתה מדבר עם גורם אחד שמכנס תחתיו את שאר המדינות ויש לו אינטרס לקדם, כי הנה אני רלוונטי, אני עושה

מיקי לוי:  אני זורק לכם לחלל, אם אני יכול לסייע, מה טוב

מיקי לוי:  זה טוב שאתם מדברים על הטורקים והיוונים אבל זה נקודתי

מיקי לוי:  תחשבו רגע שביום בהיר אחד מגיעים 50 מטוסים

מיקי לוי:  יש לך כוח שאתה לא חולם עליו אפילו וזה ארבע שעות מרגע קריאה

מיקי לוי:  הם די קרובים

מיקי לוי:  הטייסות יחולקו באירופה

מיקי לוי:       בבקשה

רונית ולינעמת דאהן: שמי רונית ולינעמת דאהן, אני ראש חטיבת תורה והדרכה בכבאות והצלה בישראל

רונית ולינעמת דאהן:  אני רק רוצה הארה ב-א'

מיקי לוי: את יכולה גם ב-ע', זה בסדר

רונית ולינעמת דאהן: טוב לי עם שגרה, בוודאי לא בימי חירום

רונית ולינעמת דאהן:  אני לא מאמינה שבמלחמה מישהו יבוא לסייע לנו לכבות שריפות

מיקי לוי: אני מסכים, אבל אם במלחמה ייפול טיל במרכז תל אביב, זה קצת אחרת מאשר לא יוצא שהוא יבוא עכשיו ליערות בגבול הצפון

מיקי לוי:  ביום שישי עשיתי סיור בקו הצפון

מיקי לוי:  יש שם הרבה מאוד עצים

מיקי לוי:  יש שם פגיעה בתא שטח שבוערת כבר כמה וכמה ימים, שקשה מאוד לגשת אליה ואי אפשר להרים מטוסים מחשש לפגיעה, אבל אפשר

מיקי לוי:  גם בימי שגרה ראינו שריפות ענקיות

רונית ולינעמת דאהן: בימי שגרה זה מצוין ואנחנו מקדמים באמת שיתופי פעולה

מיקי לוי: תודה רבה

מיקי לוי:       בבקשה, אני מתנצל שהפרעתי

ניסים ואטורי: הסיפה זה התאמת המבנה הארגוני אל מול האתגרים המתפתחים, והמציאות השתנתה לכל הדעות

ניסים ואטורי:      באשר לזה וגם אתם דיברתם על המספרים, אז אנחנו היום עומדים על 2,051 לוחמי אש בפער של קצת יותר מ-1,200 מהתקן או מהצורך המבצעי

מיקי לוי: הצורך הוא התקן

מיקי לוי:  תדייק לי

ניסים ואטורי: הצורך המבצעי

מיקי לוי: יחסית לתקן אתה בפער?      

רונית ולינעמת דאהן: תרחיש הייחוס קבע - - -     

מיקי לוי: אני מבין את תרחיש הייחוס, תכנון עתידי

מיקי לוי:  אם התקן הוא 2,500 ויש לכם רק 2,000, תגידו לי רק

ניסים ואטורי: אין לי פה את הנתון אבל אני מבין שיש - - -      

נלי כפיר: כן, הנתון שנכון ליולי 2023 שנמסר לנו על ידי כב"ה היה 2,400 לוחמי אש בתקן

מיקי לוי: כמה בפועל?     

ניסים ואטורי: במצבה 2,051

נלי כפיר: המצבה ביולי הייתה 1,900

מיקי לוי: 400 הבדל אתם לא מסוגלים לגייס? פעם היה ביקושים, היו דופקים לכם על הדלת

ניסים ואטורי: ביקושים יש, אדוני

רונית ולינעמת דאהן: 120 כבאים היום במצב לחימה, מוכשרים במכללה הלאומית לכבאות והצלה לישראל

רונית ולינעמת דאהן:  120 לוחמים

ארי אנקוריון: בוקר טוב לכולם, אבי אנקורי, יושב-ראש ארגון העובדים

ארי אנקוריון:  רק כמה מילים

ארי אנקוריון:  אתם פה יורדים לרזולוציה, 400, 2,400

ארי אנקוריון:  רק לסבר את האוזן, במדינה מתוקנת 1:1500

ארי אנקוריון:  במדינת ישראל 1:5000, אז גם לא עוד 400 וגם לא עוד 1,400

ארי אנקוריון:  אנחנו רחוקים שנות אור ממה שבאמת צריך להיות

ארי אנקוריון:       קודם כל הגוף לפי דעתי הכי חשוב שהיה צריך להיות נוכח כאן זה משרד האוצר, הממונה על השכר ואגף התקציבים

מיקי לוי: הם לא רצו להשתתף

מיקי לוי:  אנחנו נוציא סיכום מתכלל

מיקי לוי:  אנחנו נעשה דיון מעקב והם יבואו לכאן

מיקי לוי:  זו הוועדה היחידה שמוקמת על פי חוק

מיקי לוי:  שאר הוועדות הן לא על פי חוק, ולוועדה הזו יש שוט

מיקי לוי:  השוט הוא להביא בצו את אותם אנשים שלא רוצים להביא

מיקי לוי:  זה הכוח של הוועדה

מיקי לוי:  אני יכול לבוא ולהגיד כי זה לא סוד, שלא נתנו למפכ"ל לבוא ואחרי שאיימתי שאני אוציא נגדו צו הבאה, הוא הגיע, אז גם הם יגיעו, והם פקידי ממשלה

מיקי לוי:  אני רוצה לראות שהם לא יבואו

ארי אנקוריון: זה הגוף הכי חשוב קודם כל

ארי אנקוריון:  זה אחד

ארי אנקוריון:  שניים, באמת אנחנו מדברים פה והעליתם רעיונות חבל על הזמן כמו שאומרים, הקמת טייסות ולאחד כוחות עם מדינות אחרות

ארי אנקוריון:  מערך הכבאות, אין לו כסף

ארי אנקוריון:  התקציב "על הפנים"

ארי אנקוריון:  אין כבאים

מיקי לוי: אתה התקציבן?     

ארי אנקוריון: לא, אני ארגון עובדים שחי ונושם את כל המערך הזה

ארי אנקוריון:  31 שנה אני בכבאות

ארי אנקוריון:  אני גם כבאי

ארי אנקוריון:  אנחנו כבאים

ארי אנקוריון:  אנחנו לא באנו והוצנחנו מבחוץ

ארי אנקוריון:  מה שאני בא ואומר, שקודם כל אין כבאים

ארי אנקוריון:  נכון שעכשיו בימים אלו, השבוע נפתח קורס של 120 כבאים אבל זה לא באמת ייתן מענה

ארי אנקוריון:  זה אחד

ארי אנקוריון:       חשוב לי להגיד בשמי ובשם ההסתדרות שקודם כל אנחנו רוצים ומבינים שיש צורך בכשירות מבצעית לכבאים, חד משמעית

מיקי לוי: אני לא מבין מה ההסתדרות עושה איתך אבל בסדר, לא חשוב

ניסים ואטורי: לסבר לכם את האוזן

ניסים ואטורי:  התר"ש הראשון של כב"ה מאז אסון הכרמל, המערך התעצם ב-500 לוחמים

ניסים ואטורי:  מ-2018 ועד היום, אני אפילו מתבייש להגיד את המספר

ניסים ואטורי:  אנחנו פחות מ-100

ניסים ואטורי:  בהתעצמות, לא בכמה נקלטו, כי אנשים פורשים, אנשים יורדים מהסד"כ, מהכשירות בגלל בעיות רפואיות, בגלל פציעות וכיוצא בזה

ניסים ואטורי:  פחות מ-100 לוחמים

ניסים ואטורי:  אין לי פה את המספר המדויק אבל זה פשוט מביש

ניסים ואטורי:  המשמעות של העניין הזה, זה מערך בהישרדות, לא בהתעצמות

מיקי לוי: אני מבין אותך

מיקי לוי:  נא לקבוע, שלושה חודשים אחרי שהמלחמה הזאת תסתיים ואני מקווה שהיא תסתיים בניצחון מוחץ, דיון כאן, מנכ"ל משרד לביטחון לאומי, הרפרנט במשרד האוצר לעניין הזה

מיקי לוי:  כמובן הפיקוד הבכיר של כב"ה

מיקי לוי:  אנחנו נדגיש שהדיון הבא של הוועדה לביקורת המדינה יעסוק בפערי כוח אדם ובפערי תקציב ביחס לנהוג במדינות העולם ומה ניתן לעשות

מיקי לוי:  אני בא מארגון שכל חייו היה בפער

מיקי לוי:  אני מבין את הפערים

מיקי לוי:  לא נקבל מחר בבוקר 3,000, אבל צריך להפעיל איזושהי תוכנית רב-שנתית שהמדינה/משרד האוצר יבוא ויגיד איך אנחנו מצמצמים את הפערים, אחרת בעוד שלוש שנים תבואו לכאן עם יושב-ראש אחר ותציגו את אותם דברים

מיקי לוי:  כולם יברחו מאחריות עד שיקרה משהו כמו אסון הכרמל

מיקי לוי:  אני לא מתכוון לברוח מאחריות

מיקי לוי:  הוועדה לא תברח מאחריות

מיקי לוי:  אנחנו נביא את האנשים

מיקי לוי:  תביאו גם את הממונה על התקציבים במשרד לביטחון פנים שייתן הסברים בדיוק מה עושים, איך עושים

מיקי לוי:  אנחנו נעסוק בפערים האלה כדי לנסות ולחזק אתכם

מיקי לוי:  אני בא ממערכת דומה, אני מבין על מה אתה מדבר

ניסים ואטורי: אני אתן עוד נתון אחד

ניסים ואטורי:  כל התורה על רגל אחת של מערך הכבאות זה זמן תגובה כדי להכריע אירועים

ניסים ואטורי:  אם לא הגעת בזמן אתה תמצא את הזירה מאוד מפותחת, ואני לא רוצה תיאורים פלסטיים

ניסים ואטורי:  אנחנו בתרחיש הייחוס אמורים להיות עם 184 תחנות

ניסים ואטורי:  היום אנחנו עומדים על 128 תחנות, מתוך כוונה עד 2025 לעמוד על 150 תחנות

ניסים ואטורי:  הדבר הזה ישנה באופן דרמטי את המענה לתושבי מדינת ישראל

מיקי לוי: אדוני ראש אג"מ, אני מבקש שאלה

מיקי לוי:  האם תוכנית ההתעצמות בנושא התחנות היא על הנייר? יש כבר בקשות? יש רישיונות בנייה? יש שטחים? אני יודע מתחנות משטרה כמה קשה מאוד לעשות את זה

ניסים ואטורי: אתה שואל שאלות נכונות והתשובה היא, לא

ניסים ואטורי:  הדבר הזה עדיין לא בשל במלוא התכנון

מיקי לוי: האם הוועדה הזו יכולה להביא את ראש עיר הירח האדום ולהגיד לו, אדוני, הוגשה לך בקשה, אתה תבדוק ותיעתר בשטח המוניציפאלי שלך

מיקי לוי:  יש לך שטחים חומים

מיקי לוי:  אני מנסה לעזור

ניסים ואטורי: תראה, יש החלטות ממשלה שקבעו בין היתר בחיזוק המגזר הלא-יהודי וכיוצא בזה ובערים מעורבות להקים תחנות, אלא מה, שאין הלימה עם הסד"כ שנותנים לנו להתעצם, אז מי ילך להיות בתחנות? אנחנו בונים את זה כמו פיל לבן ובסוף אנחנו צריכים לאייש את זה, וצריך לקנות כבאיות

ניסים ואטורי:  זה בא עם מעטפת שלמה

ניסים ואטורי:  החלטות הממשלה מדברות רק על המבנה אבל המבנה, צריך להכניס לוחמי אש וצריך כבאיות

רונית ולינעמת דאהן: הכול שאלה של תקציב

מיקי לוי: יהיה אפשר בדיון הבא שאנחנו נקבע לקבל תוכנית מוסדרת? ואז אני בא ומבקש מהמשרד, תנו לי תשובות מה אתם עשיתם? זה תפקידו של המשרד

מיקי לוי:  עם כל הכבוד, אתם יכולים להתרוצץ, לבקש, לדבר עם ראש עירX או עם ראש מועצה Y וזה על בסיס טובות

מיקי לוי:  אנחנו צריכים להפסיק לעבוד בצורה הזו

מיקי לוי:  אני מכיר את זה כשהייתי צריך להקים תחנת משטרה במבשרת

מיקי לוי:  זה אותו סיפור

מיקי לוי:  אם אתה תוכל בפעם הבאה - - -     

ניסים ואטורי: כן, לחלוטין יש לנו תוכניות

ניסים ואטורי:  יש תמונת מצב מאוד ברורה

מיקי לוי: לתת לנו עותק לפני

מיקי לוי:  אני יכול לדרוש ממך את זה, כך שאתה לא צריך לתת הסברים למשרד לביטחון פנים

מיקי לוי:  אני מבין באיזה מלחציים אתה נמצא

מיקי לוי:  אני מנסה למנוע את זה ממך כי הוועדה היא ועדה שמבקרת את הרשות המבצעת, ואתם לצורך העניין רשות מבצעת

מיקי לוי:  זה תפקידה

מיקי לוי:  זה המעמד החוקי שלה, לכן אני מנסה לפתור אותך מהבעיות הנוספות שיש, אז אם יהיה אפשר את התוכנית הזו לקבל, אנחנו ניקח אותה

מיקי לוי:  אתה יכול לשלוח אותה גם למנכ"ל כדי שיהיה לך כיסוי

מיקי לוי:  זו הדרישה שלי מכם, ואז אנחנו נבקש תשובות מהמשרד עצמו

ארי אנקוריון: ברשותך אדוני, אני לא בין המלחציים

ארי אנקוריון:  זה לא קשור למשרד לביטחון לאומי

ארי אנקוריון:  אין תקציב

ארי אנקוריון:  אני קורא לילד בשמו, אני לא מתבייש

מיקי לוי: אבל אין תוכנית

ארי אנקוריון: יש לנו היום את סגן הנציב שהוא אמון על כל הבינוי

ארי אנקוריון:  הוא זה שבונה את התחנות, הוא זה שמתכנן, הוא זה שמגיש היתרים והכול

ארי אנקוריון:  זה לא משנה אם הוא ישב עכשיו עם ראשי הערים

ארי אנקוריון:  כל עוד אין תקציב מאגף התקציבים, ממשרד האוצר למשרד לביטחון לאומי, אז הכול זה תהיה ניירת

מיקי לוי: בכל זאת אני מבקש לקבל בכתב תוכנית מובנית על פי סדר עדיפויות

מיקי לוי:  אני לא יודע מה ההפרש, 20 תחנות?      

ארי אנקוריון: היום קרוב ל-60

מיקי לוי: לא יבנו את כל ה-60 בשנה אחת, אבל אם אנחנו נעשה תוכנית רב-שנתית לשש שנים, שכל שנה נבנה שש תחנות, שמונה תחנות, עד שאתה תהיה נציב אולי נצליח לגמור את הפערים האלה

ארי אנקוריון: תודה

ניסים ואטורי: לגבי הכבאים הכתומים זה חלק מהפתרונות שלנו לגשר בין היתר על פערי כוח האדם, אז אנחנו בהסכם שיש עם צה"ל

ניסים ואטורי:  יש לנו מערך של כבאים כתומים שבעצם הוא מערך המילואים שלנו, אם נרצה לקרוא לזה ככה

ניסים ואטורי:  אגב, זה המערך היחידי במדינת ישראל שלא יודע לגדול בסד"כ במעבר משגרה לחירום ולכן הכבאים הכתומים זה איזשהו פתרון

ניסים ואטורי:  התקן הוא על כל לוחם אש כבאי כתום אחד

ניסים ואטורי:  צריך להגיד ביושר, זה לא אותן כשירויות

ניסים ואטורי:  הוא סך הכול מסייע או עוזר ללוחמי האש במשימות שמותאמות ללוחמים שהם מהווים מספר 3 ו-4 בצוות

ניסים ואטורי:  בשנה האחרונה עשינו עבודת מטה מאוד רחבה וטייבנו את המערך הזה

ניסים ואטורי:  הרעיון היה לייצר לו מסגרות ארגוניות

ניסים ואטורי:  היו באים כמו ערב רב וזה היה יוצר יותר נטל מאשר ערך מבצעי

ניסים ואטורי:  היום לקחנו את המבנה הארגוני של צה"ל ואמרנו, בכל מחוז יהיה גדוד, אז הוא בא עם השלד הפיקודי שלו, עם המעטפת הלוגיסטית שלו, עם המפקדים שלו

ניסים ואטורי:  אנחנו נשלים את העבודה הזו

ניסים ואטורי:  התחלנו השנה

ניסים ואטורי:  יש לנו עוד איזה שנה וחצי אבל כבר עכשיו במלחמה גייסנו 482 כבאים כתומים שהם נוטלים חלק כבר במערכה הזו

ניסים ואטורי:  בסך הכול הדבר הזה מתקדם בצורה בהחלט טובה

ניסים ואטורי:       לגבי הקש"מ, אז אני יכול להגיד שעם כניסתו של הנציב נכנסנו לעובי הקורה בהקשר הזה והוא הגדיר לטפל בעניין הזה בשלושה מרכיבים: המרכיב הראשון זה כשירות הפרט שצריך לטפל בה

ניסים ואטורי:  המרכיב השני הוא המרכיב של הכשירות הרפואית, שאת זה פרופ' אלון הקרפ"ר שלנו מטפל ותיכף ירחיב בעניין

ניסים ואטורי:  הכשירות השלישית היא כשירות המסגרת, הכשירות המשימתית

ניסים ואטורי:  כפי שעושים כשירות לתחנה, כך אנחנו עושים לרמת המשמרת

ניסים ואטורי:  בעניין הזה כפי שלארגון, שמעת פה, מאוד ברור שבארגון מבצעי בסוף צריך להיות מדדים מאוד ברורים, למה? אני אגיד את זה בשפה הכי פשוטה בלי לצחצח פה את הלשון

ניסים ואטורי:  צריך לוודא שמספקים את הסחורה ויודעים לעמוד בייעוד, במשימות ובתפקידים

ניסים ואטורי:  בסוף זה הציווי האנושי העליון של הצלת חיים ואין משחק בעניין הזה

ניסים ואטורי:  בהקשר הזה אם רונית רוצה להוסיף עוד איזושהי מילה, בבקשה, ואז נעבור לאלון שיציג את ההיבטים של הכשירות הרפואית

רונית ולינעמת דאהן: כמו שאמר ראש האג"מ, אנחנו בנינו כשירות לפרט עם מדדים

רונית ולינעמת דאהן:  עשינו פיילוטים

רונית ולינעמת דאהן:  אנחנו מוכנים לכשירות הפרט

רונית ולינעמת דאהן:  לכשירות המסגרת אנחנו עובדים עכשיו ולכשירות הרפואית שירחיב על זה הרופא, אבל אנחנו צריכים לדעת גם שאם לא נמצא פתרונות ללוחמים, אנחנו לא נוכל ליישם את זה

רונית ולינעמת דאהן:  צריך לחשוב, זה הא בהא תליא

רונית ולינעמת דאהן:  אי אפשר להפריד את זה

רונית ולינעמת דאהן:  אי אפשר לעשות קש"מ, לנפות כבאים או לראות שיש אנשים בפרט על גיל הפרישה וכל השאר, אבל אולי אני אתן לדוקטור, הוא יעשה את זה טוב יותר ממני והוא ידבר על זה כמו שצריך

רונית ולינעמת דאהן:  בבקשה

אלון בן נון: לי קוראים אלון בן נון, אני פרופ' בניתוחי חזה וכירורגיה כללית

אלון בן נון:  אני בכבאות פחות משנה, עובד בשירות המדינה מגיל 18

אלון בן נון:  אני חייב להגיד שהגעתי לכבאות בעקבות פציעה אישית שלי ששללה ממני את היכולת לנתח באופן טוב ואז החלטתי שאני לא עושה את זה ובא לכבאות לעזור לבנות את מערך הרפואה

אלון בן נון:  התחלתי עוד כשהייתי פצוע ולא הייתי כשיר

אלון בן נון:  התחלתי ללמוד את הדברים, ואחד הדברים הראשונים שעשיתי זה לקרוא את דוח מבקר המדינה 2012, 2016, להכיר את האנשים, להכיר את הארגון, ללמוד אותו

אלון בן נון:       בתור אזרח ששירת גם בצבא בתור לוחם ובתור קצין ביחידה מובחרת נדהמתי לראות את ההבדלים ברמות

אלון בן נון:  יש רמה מאוד גבוהה של מבקר המדינה, פירסט קלאס באמת, ביקורת לעניין עם הצעות החל מ-2012, מאוד ברמה גבוהה, ויש את הרמה של ארגון הכבאות שהוא ארגון רזה

אלון בן נון:  אני שעושה הכול באמצעים אפסיים, ברמה מאוד גבוהה, בניסיונות לנצל את המתנדבים, מכפילי כוח בכוחות האחרים, במד"א, במשטרה, בצבא כמובן

אלון בן נון:  כל הניסיונות של הארגון, הפנימיים להשתפר, ויש את הממשלה שמקבלת בעיניי כאזרח ציון אפס, נכשל לחלוטין, לכן אם אתה אומר, הפער הגדול ביותר שיש הוא הפער בין דוח מבקר המדינה לכל האורך של השנים, ואני לא מדבר על שלוש שנים או על ארבע שנים

אלון בן נון:  אני נהיה ציני עם הזמן

אלון בן נון:  כשהבן של ניסים יסיים אולי להיות נציב, אז יכול להיות שיהיו עוד תחנות

אלון בן נון:  המדינה לא עושה כלום

אלון בן נון:  זה פשוט מביש

אלון בן נון:       אותו דבר קורה גם כרגע

אלון בן נון:  אני יכול להגיד לך דוגמה קטנה ממש

אלון בן נון:  הכשרנו חובשים כי לארגון הזה לא היו אנשי רפואה

אלון בן נון:  לא היה שום ידע בעזרה ראשונה ללוחמי האש, אז כל לוחמי האש עוברים קורס עזרה ראשונה היום בתוך ההכשרה הבסיסית שלהם

אלון בן נון:  עשינו הכשרות בתחנות

אלון בן נון:  הכשרנו 150 חובשים

אלון בן נון:  עשינו כנס של ה-120 הראשונים

אלון בן נון:  פניתי לחשב לבקש ממנו 11,000 שקל לקנות לכל חובש פלסוקסימטר ששמים על האצבע, מכשיר קטן מציל חיים

אלון בן נון:  אתה שם אותו על האצבע בתור חובש, אתה מקבל מדד של הדופק והסטורציה ואתה יודע פחות או יותר איפה הבן אדם עומד

אלון בן נון:  לא קיבלתי תקציב, 11,000

אלון בן נון:  לקחתי מהכיס וקניתי

אלון בן נון:  אמרתי לו, תתבייש

אלון בן נון:  ביקשתי כסף לאמבולנס שיהיה כי אין לנו אפשרות, אין לנו מרפאה אפילו בנציבות, שמתאמנים 300-400 אנשים ביום מסוים בסימולטור אימונים מסוכנים

אלון בן נון:  אימוני גובה, אימוני אש, דברים מסוכנים

אלון בן נון:  יכולים אנשים להיפצע

אלון בן נון:  אמרתי לחשב, אני אומר לך, אני מקליט אותך עכשיו

אלון בן נון:  אומר לי לא על אמבולנס שמד"א ביקש 38,000 לשנה, אמבולנס שיישב שם ויאפשר לנו לטפל בפצוע עם כל הציוד

מיקי לוי: כמה עולה אמבולנס?     

אלון בן נון: לא דיברתי אפילו על לקנות אמבולנס

מיקי לוי: עזוב, אני שואל

אלון בן נון: תלוי איזה סוג

מיקי לוי: ממוצע

אלון בן נון: חצי מיליון שקל אמבולנס מלא

אלון בן נון:  אתה יודע, מד"א נתן לנו את האמבולנס במתנה, זאת אומרת הוא נתן לנו את האמבולנס

אלון בן נון:  הוא ביקש כסף בשביל זה והוא ראה שאנחנו לא מקבלים אז הוא נתן לנו את האמבולנס בלי כסף

אלון בן נון:  בסופו של דבר אחרי שהתחלף החשב הגיע הכסף הזה, אבל רק אני אומר, אתה דיברת על מיליונים, אני מדבר איתך על אלפים בודדים

מיקי לוי: אדוני הדוקטור, האמבולנס הוא של מד"א?     

אלון בן נון: של מד"א

אלון בן נון:  האמבולנס חונה אצלנו

אלון בן נון:  יש לנו שיתופי פעולה עם מד"א

אלון בן נון:  למשל, אנחנו נתנו להם נקודת הזנקה אצלנו

אלון בן נון:  נותנים להם מיטות לישון

אלון בן נון:  שוב, שיתופי פעולה כאלה בלי כסף

אלון בן נון:  אתה יודע, סחר חליפין שהארגון עושה עם כל מיני ארגונים אחרים, גם עם המשטרה כדי לסייע

מיקי לוי: טוב, נראה מה אפשר לעשות

אלון בן נון: אם היו מאפשרים לי לקבל את זה בתרומה, הייתי משיג את התרומה

מיקי לוי: למה אי אפשר לקבל?     

אלון בן נון: אסור לארגון שלנו לקבל תרומות

מיקי לוי: מילא משטרה אבל אתם בכובע אחר

אלון בן נון: אותי אתה לא צריך לשכנע

ארי אנקוריון: לנו מותר כארגון עובדים

ארי אנקוריון:  להם אסור כמדינה

מיקי לוי: חשבתי רגע, יש קרן במיאמי של יהודים טובים שאפשר לארגן - - -      

ארי אנקוריון: אני רוצה לחדד משהו כי נראה לי שאדוני הופתע קצת כששאלת לגבי ההסתדרות, איך היא קשורה

ארי אנקוריון:  חייבים להבין דבר אחד

ארי אנקוריון:  הגוף הזה הוא גוף מבצעי, היררכי, פיקודי

ארי אנקוריון:  בסופו של יום זה גוף אזרחי עם ארגון עובדים יציג שכפופים להסתדרות כמו בכל העולם

ארי אנקוריון:  למדינה, אסור להם לקבל שום תרומה

ארי אנקוריון:  לנו, ארגון העובדים, יש לנו את הארגון ויש לנו עמותה שדרך העמותה

ארי אנקוריון:  אין לי בעיה אם מישהו יתרום לעמותה ואנחנו באהבה ניתן את זה להנהלה כי זה בסופו של יום פוגש את הכבאים שלנו ואת העובדים

ארי אנקוריון:       חשוב לציין, הפרופסור, אני כארגון עובדים מוריד את הכובע בפניו

ארי אנקוריון:  אנחנו מדברים פה על מטוסים

ארי אנקוריון:  אין תקציב

ארי אנקוריון:  אין כלום

ארי אנקוריון:  פשוט מאוד לא נותנים כלום למערך

ארי אנקוריון:  בגלל זה אמרתי ואני שמח על זה שאתה יכול לחייב באמת את האנשים הרלוונטיים

ארי אנקוריון:  זה פוגש אותנו גם בכשירות המבצעית

ארי אנקוריון:  אנחנו התחלנו במשא ומתן עם הממונה על השכר כי באמת המדינה לצערי תמיד אחרי אסון היא נבהלת ורצה מהר ואסון הכרמל לצערי, אם זה לא היו 44 הרוגים אז זה עוד שריפת חורש, יער שברחה, ואז עשו רפורמה

ארי אנקוריון:       כולם פה מדברים על מתארים, על מעליות, על הכול

ארי אנקוריון:  אף אחד פה לא מדבר על ההון האנושי

ארי אנקוריון:  גם בהסכם הרפורמה ב-2012 שעברנו למערך המדינה אף אחד לא התייחס להון האנושי

ארי אנקוריון:  אף אחד לא התייחס לתנאי ההעסקה של העובדים

ארי אנקוריון:  אף אחד לא התייחס על בדיקות, שדרך אגב אנחנו בעד קש"מ אבל אני 31 שנה

ארי אנקוריון:  אף אחד לא בדק אותי רפואית

ארי אנקוריון:  אף אחד לא דאג לי לתזונה, לא לאימונים, לשום דבר והיום רוצים לבוא ולהחיל עליי כשירות מבצעית שאנחנו בעד, אבל מה יהיה דיני או דינו של כל כבאי וכבאי שאם הוא לא עבר את זה, יפטרו אותו? אין סיכוי

ארי אנקוריון:  המדינה בדגש על משרד האוצר לא נערך

ארי אנקוריון:  אני רוצה כשירות מבצעית

ארי אנקוריון:  אני בן 52

ארי אנקוריון:  אם אני לא כשיר, אני לא יכול להיות כבאי, אבל מה דיני? אם אני פנסיה תקציבית, אוקיי, ידאגו לי לתוכנית מפה להודעה חדשה, אבל אם אני פנסיה צוברת, ורוב האוכלוסייה היום של המערך הוא פנסיה צוברת, מה עושים עם העובדים האלה? מה עושים עם העובדות?     אצלנו זה מחולק, וגם אדוני מכיר את זה מהמשטרה, דור א', דור ב', דור ג', אז אני דור א', אז אני מסודר

ארי אנקוריון:  דור ב' הוא כבר פנסיה צוברת

ארי אנקוריון:  דור ג', בכלל אני קורא להם האוכלוסייה ההומלסית

ארי אנקוריון:  זה 1,500 כבאים עם שכר שהם תקועים איתו עשר שנים

ארי אנקוריון:  אני בעד כשירות מבצעית, אני בעד להציל את המערכת

ארי אנקוריון:  אנחנו 620 דור א', פנסיה תקציבית, קרן השתלמות גבוהה

ארי אנקוריון:  תנו תוכנית פרישה, תוציאו 600 כבאים במשורה כמובן, תכניסו, תעבו את המערך הזה ב-2,000 כבאים

ארי אנקוריון:       אני רוצה באמת מאדוני ואני מכיר אותך, תחייב אותם ושהם ישמעו את כל האמת בפרצוף, כי בלי תקציב, בלי לדאוג לתנאי ההעסקה של העובדים שום דבר לא יכול להתממש

מיקי לוי: אני כבר שם על השולחן

מיקי לוי:  זה לא במסגרת היכולות של הוועדה לבוא ולעסוק

מיקי לוי:  הלוואי וישלמו לכם יותר אבל אנחנו לא יכולים לעסוק בתנאי שכר

ארי אנקוריון: אבל זה קשור לקש"מ

מיקי לוי: התפקיד של הוועדה בהתאם לדוח של ביקורת המדינה, להביא את הכבאות ליכולות מבצעיות כמה שיותר

מיקי לוי:  אין מנדט לוועדה לבוא ולעסוק לא בתנאים כאלה ולא בתנאים אחרים

מיקי לוי:  אם פעם ישנו את חוק מבקר המדינה, אז ניחא

אלון בן נון: אני אמשיך בעניין הרפואי

מיקי לוי: כן, בבקשה

אלון בן נון: (הצגת מצגת)     אנחנו באמת במצב שאנחנו לא עושים ללוחמים בדיקות כשירות רפואית מאותה סיבה שאבי אמר, כי בעצם אין שום דבר שיבטיח להם מה יהיה איתם במידה והם לא עוברים

אלון בן נון:  אנחנו כעיקרון הכנו מבחני כשירות רפואית ברמה מאוד גבוהה

אלון בן נון:  אין לנו את הציוד לעשות את זה כי אין תקציב

אלון בן נון:  אם יהיה תקציב נוכל לעשות את זה בעצמנו, מבחנים שהם בודקים רמה בסיסית

אלון בן נון:  הם לא לוקחים את הטופ

אלון בן נון:  הם אומרים, יש פעילות גנרית שלוחם האש צריך לעשות, אנחנו נבדוק שמבחינה רפואית הפעילות הזאת לא מביאה אותו פיזיולוגית למצב שמסכן את חייו או את בריאותו בצורה משמעותית שמאלצת לפסול אותו

אלון בן נון:  אני מזכיר עוד פעם על הרמה הגבוהה של דוח מבקר המדינה

אלון בן נון:  ב-2012 מבקר המדינה התייחס לנקודה הזאת ואמר על הרשות ומשרד האוצר והמשרד לביטחון פנים, מה שאז היה, לפתור את הבעיה הזאת

אלון בן נון:  לא פתרו אותה

אלון בן נון:  עברו כבר 12 שנים

אלון בן נון:  אני מקווה שיפתרו אותה

אלון בן נון:       לוחם האש, מה שאני מראה בגרף מצד שמאל זה עקומה של היכולת המקסימלית להעביר חמצן לרקמות כדי לאפשר לאדם לבצע פעילות מסוימת

אלון בן נון:  הגרף המקווקו השחור מראה את הפעילות הגנרית של לוחם האש, שזה לא פעילות עצימה מאוד כמו למשל טיפול בשריפה בקומה 22 כמו שהיה לנו לפני זמן ארוך ואנשים שם עלו וירדו במצטבר, הכוחות המבצעיים 120 קומות

אלון בן נון:  120 קומות אנשים עלו תוך כמה שעות, הלוך וחזור כדי להביא ציוד, אז אנחנו מדברים על פעילות גנרית, ארבע קומות, שריפה בקומה רביעית

אלון בן נון:  לוחם אש צריך לעלות עם ציוד עליו במשקל של 23 ק"ג, להגיע לדלת

אלון בן נון:  בניגוד לרץ מרתון למשל שגומר את ריצת המרתון, זהו, הוא גמר את העבודה, פה אחרי שהוא גמר את העלייה הזאת הוא צריך להיות בשיא כושרו כי הוא צריך לפרוץ את הדלת, להיכנס, לכבות את השריפה, לסרוק את המבנה, להוציא לכודים, לחלץ אותם אחורה ואולי לעשות סיבוב שני גם אחרי שהוא מחליף את מיכל האוויר

אלון בן נון:       הפעילות בקו העליון מראה טיפוס לקומה רביעית, עצימה עם משקל וזה בגיל 55

אלון בן נון:  רק 5% מהאוכלוסייה בעולם, אנשים שעושים ספורט קבוע כמו לוחמי אש שאמורים לעשות ספורט קבוע לשמור על עצמם

אלון בן נון:  5% מהאוכלוסייה מסוגלים לבצע את זה בלי לסכן את בריאותם, לכן נכנס פה העניין של גיל הפרישה מהמערך המבצעי

אלון בן נון:  היום אנחנו לא מסוגלים לעשות את זה כי אין פתרונות, אבל זה מראה לכם לאן אנחנו צריכים לשאוף

אלון בן נון:  זה דרך אגב דברים שהם קיימים בעולם, קיימים בכל ארגוני הביטחון בארץ, ואני פה בסוגריים שם את זה כי זה לא זכותי לומר את זה, אבל בכל זאת כאזרח ותיק, אחד הוותיקים ביותר בכבאות, אולי למעט יריב שיושב פה לידי, המבקר, יש לזה רק פתרון אחד, זה להפוך את הארגון הזה לארגון ביטחוני מלא על מלא כמו השב"כ וכמו המוסד שנמצאים בשירות המדינה

מיקי לוי: והאיש ממול

אלון בן נון: האיש ממול, צריך לתת לו סתירה ולהגיד לו, אדוני, הבנו אותך

אלון בן נון:  דור א', הביתה

אלון בן נון:  קום, מה שמגיע לכם

אלון בן נון:  דור ב' עוד מעט ילך הביתה עם הסדר

אלון בן נון:  אני לא אומר שעושים את זה ביום אחד

מיקי לוי: הייתי סגן שר האוצר כשזה היה על השולחן

מיקי לוי:  אני מכיר את כל הבעיות

אלון בן נון: אם אני הייתי השר לביטחון לאומי, חמש דקות זה היה נסגר

אלון בן נון:  נכון, לא תוכנית של יום אחד אבל אתה נותן כמה שלבים ואתה אומר, ב-2025 הארגון הזה מוצמד לשב"כ או למוסד מכל הבחינות וזהו, תסתדרו עם זה

ניסים ואטורי: דרך אגב, זה לא אומר שאנשים שנתנו את מיטב שנותיהם, לא לטפל בהם

ניסים ואטורי:  שיסדירו את זה

אלון בן נון: בוודאי

ארי אנקוריון: זה לא רק האיש ממול

מיקי לוי: בואו, אני לא מנהל כרגע משא ומתן האם הארגון יהפוך להיות ארגון על פי חוק הביטחון כמו משטרה, צה"ל, מוסד, שב"כ

מיקי לוי:  הייתי סגן שר האוצר ואז אמרתי דעה אישית

מיקי לוי:  טעות

קובי דדון: אתמול הגיע כבאי מארצות הברית שהוא עובד עירייה

קובי דדון:  הוא כבאי מצוין

קובי דדון:  זה לא מה שיתקן

קובי דדון:  אפשר לעשות אותנו כבאים מצוינים, שנישאר איפה שאנחנו

אלון בן נון: כבאים, אתם מצוינים

קובי דדון: אפשר להפוך אותנו לכשירים יותר

קובי דדון:  אפשר לעשות אותנו לטובים יותר

קובי דדון:  לא חייב להפוך לביטחוני

קובי דדון:  אנחנו נעזור לכם

מיקי לוי: חברים, זה לא על השולחן אם הגוף הופך להיות תחת חוק שירות ביטחון או לא

מיקי לוי:  קטונתי

מיקי לוי:  אני מודה שקטונתי מלעסוק בזה

מיקי לוי:  כשגנות פעל בתוך כל העניין, לבנות את הגוף חזרה מגוף מוניציפאלי של איגוד ערים או עיר אחת לגוף פדרלי, את כל הצרות אכלתי כסגן שר האוצר

ניסים ואטורי: אני רק אגיד דבר אחד בהקשר הזה, ברשותך

ניסים ואטורי:  אני חושב שבשורה התחתונה אין מנוס מלהיות חלק מהמארג הביטחוני

ניסים ואטורי:  אנחנו גוף שחי במערכת מושגים ובסביבה מבצעית ביטחונית עם תהליכים של משרד ממשלתי

ניסים ואטורי:  זה לא עובד

ניסים ואטורי:  אני עכשיו במלחמה ומגיע לראש אגף משאבי אנוש, מדברת איתי על כמה שעות מותר לאנשים בשעות נוספות

ניסים ואטורי:  זה לא עובד, אנחנו במלחמה

ניסים ואטורי:  זה סתם רק דוגמה לא רק בהקשר הזה

ניסים ואטורי:       לגבי רמת הכשירות המקצועית, גם בזה אני יכול להגיד לך שעשינו כברת דרך ארוכה

ניסים ואטורי:  אנחנו זיהינו את המתארים המורכבים הן של התווך התת קרקעי

מיקי לוי: אני מתנצל שאני מפריע

מיקי לוי:  אני אבדוק מי הרפרנט באוצר באגף התקציבים שממונה על המשרד עצמו

ניסים ואטורי: הבנתי, אוקיי

ניסים ואטורי:       לגבי הכשירות, בעניין הזה עשינו כברת דרך מאז שזה עלה בדוח המבקר

ניסים ואטורי:  בעולם גורדי השחקים אנחנו גיבשנו תורה סדורה באמצעות מחוז דן שעשה עבודה יוצאת מן הכלל

ניסים ואטורי:  העניין הזה היום בתהליכי אישור אחרונים ויהפוך להיות תורה מחייבת

ניסים ואטורי:  כמובן שזה ישפיע על כל מרכיבי בניין הכוח שלנו גם בהצטיידות וגם בפרופיל ומודל האימון שאנחנו נידרש לעניין הזה, כי הבנתם מהפרופסור איזה פרופיל עצים נדרש למשימה שכזו

ניסים ואטורי:      הדבר השני זה התווך התת-קרקעי שהולך ומתרחב בדגש להסעת המונים ולא רק

ניסים ואטורי:  גם בעניין הזה אנחנו עשינו עבודה וגיבשנו תורה עם תפיסה סדורה

ניסים ואטורי:  בעניין הזה אנחנו כבר מתאמנים לא מעט

ניסים ואטורי:  גם קובי פה היה שותף ללא מעט אימונים בקו של ירושלים

ניסים ואטורי:       סוגיית מתקן האימון, גם פה בסוף יש סדר עדיפות וקדימות של תקציב

ניסים ואטורי:  צריך להיות מתקן כזה

ניסים ואטורי:  הסגן שלנו התחיל להניע תהליך יחד עם פיקוד העורף כדי שנאגם משאבים ונוכל לעשות את זה בצורה מסודרת, ואיפשהו נתקל בכמה חסמים

ניסים ואטורי:  כרגע זה בהקפאה, אבל ברמה העקרונית היה רעיון להתקדם עם זה יחד עם פיקוד העורף

מיקי לוי: אנחנו צריכים לחתור לאיזשהו סיכום

מיקי לוי:  אני כבר אומר לך, אני לא אוכל לפתור את כל הבעיות

מיקי לוי:  אני שם את זה על השולחן אבל אני מציע שאנחנו נתרכז בנושא כוח אדם, תחנות/אמצעים, כי תקים תחנה בלי כבאיות שאני לא יודע מה התקן, או בלי סולמות או בלי מתקני הרמה או אני לא יודע מה, מתקני פריצה, לא עשינו כלום, אז כוח אדם, תחנות

מיקי לוי:  איפה היו עוד פערים?     

ניסים ואטורי: והכשירות

מיקי לוי: האמצעים החסרים הם חסרים גם במצב הנוכחי?     

רונית ולינעמת דאהן: כן, בוודאי

רונית ולינעמת דאהן:  אפילו מערכות למידה

רונית ולינעמת דאהן:  אנחנו משתמשים ב-LMS

רונית ולינעמת דאהן:  היא לא מתאימה למערכת מבצעית

רונית ולינעמת דאהן:  אם אנחנו מערכת מבצעית אז אנחנו צריכים להשתמש במערכות שהן מבצעיות

מיקי לוי: תראו, בתוך עמי אני חי

מיקי לוי:  אם אני בא ככה, אני משיג ככה

ניסים ואטורי: צריך להיות ממוקד

מיקי לוי: אם אני אתחיל לתכנן תחנות לשמונה שנים, לשש שנים, אז אני יכול להגדיר את זה במשא ומתן שלי מול האוצר

מיקי לוי:  הייתי באוצר, הבאתי תוספת של 1,000 אנשים לרשות המיסים

מיקי לוי:  הייתי אחראי על רשות המיסים

מיקי לוי:  הקמתי שם משטרה קטנה כדי להילחם בהון השחור, אז לא קיבלתי את כל ה-1,000 למרות שהייתי סגן שר האוצר

מיקי לוי:  זה הלך 400, 400, 200, אז עשינו משהו וככה צריך לעבוד

מיקי לוי:  אם נבוא ונגיד, עכשיו אני רוצה 3,000 נקבל כלום

רונית ולינעמת דאהן: אדוני, אני חושבת שמה שצריך לתת לכב"ה זה בדיוק מה שנתנו ב-2018, תר"ש לכב"ה שהיא מתכננת, היא יודעת לבצע את זה

רונית ולינעמת דאהן:  זה הדבר הכי חשוב בתוכנית רב-שנתית

מיקי לוי: אתם תצטרכו לעזור לי להכין מכתב מתכלל

מיקי לוי:  אתם מקצוענים, אני לא

מיקי לוי:  אני רק יודע לנהל

מיקי לוי:  את המכתב המתכלל שייצא לשר האוצר, לראש אגף התקציבים, לשר לביטחון פנים, לתקציבן של השר לביטחון פנים

מיקי לוי:  אני הולך לקיים דיון בעוד שלושה-ארבעה חודשים אחרי סיום המלחמה שאני מקווה שתסתיים במהרה עם הכרעה ברורה ואנחנו נעסוק בעניינים האלה

מיקי לוי:  אני לא מתכוון לרדת מזה

מיקי לוי:  אני בוגר השריפות בהרי ירושלים

מיקי לוי:  כמעט נשרפתי בשורש

מיקי לוי:  אני לא מתכוון לרדת מהעניין הזה

מיקי לוי:  כל זמן שאני יושב פה, האחריות לא תהיה עליי, האחריות תהיה על הממשלה, על המדינה

מיקי לוי:  אני מתכוון למצות את כל האפשרויות, אז אתם תעזרו לנו

ניסים ואטורי: רק כדי שיהיה לך את הנתון מסודר בראש

ניסים ואטורי:  לנו אושר בתקציב הדו-שנתי הזה כי לא ידענו בדיוק לאן הולכים, כל שנה להתעצם ב-100 לוחמי אש

ניסים ואטורי:  זה אושר לנו

ניסים ואטורי:  בימים אלה מתנהל קורס

רונית ולינעמת דאהן: אני רק רוצה לדבר על הפערים בין התכנון לביצוע בתוכנית האימונים

רונית ולינעמת דאהן:  אני רוצה לומר לכם שבזמן הביקורת ב-2020 עמדנו על 70% של האימונים בסוף שנה

רונית ולינעמת דאהן:  אנחנו כבר היום עומדים על 74%

רונית ולינעמת דאהן:  עוד בזמן המלחמה אנחנו מתאמנים, אז באמת יש כאן שיפור בתחום האימונים ובתחום הביצועים של הלוחמים

רונית ולינעמת דאהן:  אנחנו כל הזמן במגמת עלייה

רונית ולינעמת דאהן:  אני חושבת שהנתון הזה מוכיח שהכבאים מתאמנים, הכבאים לומדים והכבאים עושים, לוחמי האש

ניסים ואטורי: בדוח המבקר ציינו לא פעם שחלק מהאימונים שבוטלו היו כתוצאה מצעדים ארגוניים

ניסים ואטורי:  ברוך השם בשנתיים האחרונות אנחנו ברצף פעילות מתמשך

ארי אנקוריון: תגיד למה

מיקי לוי: אם תהיה שריפה שחס וחלילה תכלה את שורש לצורך העניין או את יד השמונה - - -      

רונית ולינעמת דאהן: הלוחמים שלנו מוכנים וערוכים לכל תרחיש

מיקי לוי: לא זו כוונתי, כי אז תקום ועדת חקירה ואז מישהו יצטרך לתת הסברים למה לא היו אמצעים, למה לא פיתחו, למה לא עשו

מיקי לוי:  לצערי אנחנו תמיד מחכים חלילה לאסון

מיקי לוי:  אני מנסה להקדים את האסון ולסייע עד כמה שיש בידה של הוועדה לביקורת המדינה למערך הכיבוי

מיקי לוי:  מערך הכיבוי גמר את דבריו?      

רונית ולינעמת דאהן: אם תירצו יש לנו עוד התייחסות למה שאתם ביקשתם

רונית ולינעמת דאהן:  המצגת אצלכם

רונית ולינעמת דאהן:  אם יהיו שאלות אתם יכולים

מיקי לוי: אנחנו מתכוונים לא לרדת מהנושא

מיקי לוי:  אנחנו ניפגש שלושה-ארבעה חודשים לאחר סיום המלחמה כאשר כל המעורבים, המשרד לביטחון פנים, משרד האוצר, כולם יגיעו לכאן

מיקי לוי:  הפרוטוקול יירשם, וכשיקרה משהו הם יצטרכו לתת את הדין, לכן אני מאוד מקווה שהם יעשו משהו בעניין הזה

מיקי לוי:  אי אפשר להשאיר את זה ככה

מיקי לוי:  אי אפשר להגיד אוקיי, נעשתה ביקורת, נשים אותה על המדף, נגמר הסיפור

מיקי לוי:  זה לא יעבוד

מיקי לוי:       כן, אדוני ממש מתאמץ להגיד את דברו, אז בבקשה

יהודה כהן: זה חשוב מאוד

מיקי לוי: שלוש דקות מקסימום

יהודה כהן: שמי כהן יהודה ואני מנכ"ל התאחדות קבלני מערכות כיבוי אש ואינסטלציה

יהודה כהן:  אנחנו נותני השירות הראשונים לכבאים

יהודה כהן:  אנחנו חאפרים

יהודה כהן:  אנחנו גורמים לכבאים לטעות

יהודה כהן:  אנחנו גורמים שיש להם אוטו בלי ברקסים

יהודה כהן:  דוח ממ"מ של הכנסת מתאריך ה-20 ביוני 2022

יהודה כהן:  זה לא רחוק

יהודה כהן:  כל אותם קבלני מערכות כיבוי אש, חוסר הבנה וידע לצורך להתאים את מערכות המתזים המותקנות לסוג ולאופי

יהודה כהן:  חוסר הבנה, ידע של הקבלנים בנושא התאמות סוג מערכות כיבוי

יהודה כהן:  חוסר מודעות של הקבלנים בפגיעות במערכת המתזים

יהודה כהן:  חבר'ה, הם ממשיכים

יהודה כהן:  מרשות הכבאות נמסר כי נכון להיום טרם הוסדרו תנאי כשירות והכשרה של יועצי בטיחות אש

יהודה כהן:  למעשה כיום העיסוק בתחום אינו מחויב בהכשרה

יהודה כהן:  חאפרים עובדים

יהודה כהן:  חאפרים נותנים שירות

יהודה כהן:       דוח של המשטרה בנושא שריפה באיקאה

יהודה כהן:  מה לא עבד? כל מערכות כיבוי אש

יהודה כהן:  אז זה היה ביום שבת

יהודה כהן:  לא היו אנשים

יהודה כהן:  תאר לך אם היה מאוכלס, 1,000 איש שהיו שם זה היה קצת

יהודה כהן:  בדרך כלל פוקדים את המקום בין 5,000 ל-10,000 איש

יהודה כהן:  מי היה מונע את השריפות? מה הדבר הראשון שמונע? כל המערכת

יהודה כהן:  מה כתבו קודם כל את הדבר הראשון? את מערכת הפיקוד של המשאבות

יהודה כהן:  אף אחד לא בודק את זה

מיקי לוי: אדוני מלין, תן לי להבין, שאין קציני בטיחות אש - - -      

יהודה כהן: קבלני מערכות כיבוי אש שצריכים לעבוד - - -      

מיקי לוי: אלה שאתה מייצג אותם לא מרכיבים בצורה נכונה את המערכות?     

יהודה כהן: הם חאפרים

יהודה כהן:  הלכתי למינהל התכנון, הלכתי לאמיר אוחנה

יהודה כהן:  - - - לביטחון פנים לא הכניס אותי

יהודה כהן:  עמר בר לב לא הכניס אותי

יהודה כהן:  השר לביטחון לאומי לא מכניס אותי

מיקי לוי: אתה מייצג את אותם אנשים שאתה בא בטענות שהם אינם מקצועיים?     

יהודה כהן: ברור, כי חייב על פי חוק לקחת רק קבלנים רשומים שעברו הכשרות

יהודה כהן:  היום מערכת כיבוי אש לא בודקת אותם

מיקי לוי: האם יש חקיקה בנושא?     

יהודה כהן: בטח, חוק רישום קבלנים

רונית ולינעמת דאהן: אתה מדבר על האכיפה?     

יהודה כהן: אני מדבר על זה שאתם לא מדברים - - - 

יהודה כהן:  אני מדבר עם חיים - - -      

רונית ולינעמת דאהן: אני לא מבינה מי זה אתם

יהודה כהן: התאחדות קבלני מערכות כיבוי אש

מיקי לוי: אני נורא מצטער, אני לא מסוגר לפתור את זה כרגע

מיקי לוי:  אני מבין את המצוקה

יהודה כהן: זה הדבר הראשון לכבאים

יהודה כהן:  הם בונים את המתקנים של רבי קומות, הם בונים את מערכות כיבוי האש במנהרות

מיקי לוי: אני לא כל כך מבין אותך

מיקי לוי:  אם אתה מייצג את אותם אנשים שהם אינם מקצועיים, אז על מה אתה מלין?      

יהודה כהן: על משרד השיכון, על הכבאות, על מינהל התכנון, על כולם כי כולם עוצמים עיניים

מיקי לוי: אני המקצוע זה אותם אנשים שאתה מייצג אותם בכנסת

יהודה כהן: אני אומר לך במפורש, הם רוצים

יהודה כהן:  תעשו סדר

מיקי לוי: אני לא יורד לסוף דעתך

מיקי לוי:  אתה לוביסט שלהם

יהודה כהן: אני לא

יהודה כהן:  אני מנכ"ל התאחדות קבלני מערכות כיבוי אש, סיווג 190, ואני צועק לכולם

יהודה כהן:  אני אומר לאיל כץ, תכניס אותי, תשמע אותי פעם

יהודה כהן:  לא רוצה

יהודה כהן:  שנה וחצי אני מנסה להיכנס

מיקי לוי: על מה? מה הבעיה? על מה הוא צריך לשמוע אותך?     

יהודה כהן: צריך להסדיר את כל הענף הזה

יהודה כהן:  אני מתחנן, תשמעו אותנו

יהודה כהן:  לא רוצים

מיקי לוי: הבנתי אותי

מיקי לוי:  אדוני קצין האג"מ, אפשר לקיים איתו פגישה? אני לא מבין מה צריך לעשות, אני מודה

מיקי לוי:  יכול להיות שלצורך העניין קבלני ביצוע מערכות כיבוי אש אינם מקצועיים ואינם מוסדרים בחוק ועובדים ללא רישיון

מיקי לוי:  אולי אחרי שתשמע אותו תבוא ותגיד, כשאני שולח מישהו לאשר בבניין X או Y את מערכת הכיבוי, הרי הבניין צריך אישור מד"א, אישור כב"ה

יהודה כהן: יש לו מעבדה והמעבדה זה על פי הצעת מחיר

מיקי לוי: אדוני קצין האג"מ, בבקשה, אני לא מקצועי

מיקי לוי:  אני יודע רק לנהל

מיקי לוי:  תקיים איתו פגישה של עשר דקות

יהודה כהן: עשר דקות?     

מיקי לוי: תקיים איתו שיחה, לא פגישה, של עשר דקות ותראה איך אתה בתחום שלך מתקדם עם זה

מיקי לוי:  זה לא על שולחן הוועדה, זה ברור לכם

מיקי לוי:  זה גם לא הופיע בתוך דוח מבקר המדינה ואני לא יכול לדון בזה

מיקי לוי:  מה שלא מופיע, אני לא דן, אז בקשה אישית שלי רק

מיקי לוי:  תשוחח איתו ותראה אנה פניך מועדות, כי אני אינני מבין בנושא

מיקי לוי:  אני אינני מקצועי

מיקי לוי:       יש עוד מישהו? טוב, שמענו הרבה

מיקי לוי:  המטרה של הוועדה היא לנסות לבוא ולסייע

מיקי לוי:  ביקורת לשם הביקורת זה בסדר

מיקי לוי:  אנחנו שמענו על כל מיני נושאים

מיקי לוי:  אתם תסכמו את זה

מיקי לוי:  לפעם הבאה אתם תבואו ותגידו פערים בדיווח ובתיקון

מיקי לוי:  לא כל הדוח עצמו

מיקי לוי:  לא ביצעו הדרכות, סתם לדוגמה

מיקי לוי:  אני לא יודע מה

פנינה גונן: אנחנו נעשה את זה כמובן

פנינה גונן:  צריך לקחת בחשבון שגם הדיווח תיקון ליקויים הוא התקבל כשנה אחרי

מיקי לוי: אבל זה הביקורת

מיקי לוי:  אין ביקורת עכשווית, אז יגיבו לביקורת דאז ונקווה שהם נשארים בסטנדרטים של הביקורת

מיקי לוי:       הוועדה תנסה לסייע כמיטב יכולתה

מיקי לוי:  זה לא פשוט להילחם בממשלה

מיקי לוי:  זה לא פשוט להילחם באגף התקציבים

מיקי לוי:  תאמינו לי, הייתי שם, אבל אנחנו ננסה לסייע

מיקי לוי:  תגידו, בצה"ל מותר לקבל תרומות?     

רונית ולינעמת דאהן: אגב, בימי המלחמה עכשיו הוסדר נושא התרומות

מיקי לוי: לא, אבל מעצם היותכם גוף אזרחי אני לא מבין למה אי אפשר

רונית ולינעמת דאהן: מכיוון שאנחנו עובדי מדינה

רונית ולינעמת דאהן:  עכשיו בזמן המלחמה הסדירו את נושא התרומות וכעת ניתן לקבל תרומות

מיקי לוי: ניתן לקבל תרומות?     

רונית ולינעמת דאהן: במלחמה

רונית ולינעמת דאהן:  כעת הוסדר הנושא

מיקי לוי: ננסה לסדר אמבולנס, אדוני הדוקטור

רונית ולינעמת דאהן: תודה

מיקי לוי: יש קהילה תומכת ישראל במיאמי

מיקי לוי:  אני מבטיח לפנות אליה עוד היום

אלון בן נון: תודה רבה

מיקי לוי: את כל הדברים האחרים, מה צריך להיות, אני לא מבין בזה

מיקי לוי:  אני אנסה לדבר עם הקהילה היהודית במיאמי

מיקי לוי:  אתה תעזור לנו לתכלל את הפערים של הדיון הבא, אדוני ראש האג"מ

ניסים ואטורי: המלצה

מיקי לוי: כן, בבקשה

ניסים ואטורי: מחלקת המחקר בכנסת עשתה עבודה יסודית על הנתונים העדכניים

ניסים ואטורי:  עשה את זה חבר הכנסת פוגל

ניסים ואטורי:  אפשר לקחת את זה

ניסים ואטורי:  שימו לב לנתונים

מיקי לוי: בסדר גמור

מיקי לוי:  אני נותן לכם הרבה עבודה

מיקי לוי:  יחד איתם, אנשי משרד מבקר המדינה ננסה לעשות איזה מכתב מתכלל שיקבע את האדנים לדיון הבא

מיקי לוי:  לא נתרחב

מיקי לוי:  נלך על תכנון תחנות, נלך על כוח אדם, נלך על תקציב חסר

מיקי לוי:  אם נגיד שחסר 500 מיליון שקל, לא נקבל

מיקי לוי:  אתה מצחיק אותי, 11,000 שקל

אלון בן נון: גם אני צחקתי

מיקי לוי: אני יכול לתת לאוצר מקורות מכיוון שאני מתמצא בשורות התקציב

מיקי לוי:  אני יכול לתת שורת תקציב למחר בבוקר

מיקי לוי:  60 מיליון שקל תלמידי חוץ לארץ מישיבות בארצות הברית חזרו לארצם

מיקי לוי:  הנה 60 מיליון שקל פנויים

מיקי לוי:  אפשר לבוא ולקחת אותם

מיקי לוי:  אני מצטער, זה הרגיז אותי פשוט

מיקי לוי:       יש למישהו משהו שפספסנו? נשתדל לעזור כמיטב יכולתנו

מיקי לוי:  זה לא תמיד מצליח

מיקי לוי:  אני אנסה לעשות כמיטב יכולתה של הוועדה לביקורת המדינה ונתרכז באמת רק בתחומים האלה

מיקי לוי:       תודה רבה שבאתם, אני מעריך את זה

מיקי לוי:  הישיבה הזו נעולה